105. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 240 της 23 Ιουλ. / 1 Αυγ. 1996 (ΦΕΚ Α΄ 178) Ένταξη των Δικολάβων στην Α΄ τάξη Αμίσθων του Ταμείου Νομικών. Έχοντας υπόψη: 1.Τη διάταξη του άρθρ. 5 παρ. 3 του Νόμ. 2042/1992 «Αύξηση των συντάξεων και άλλες ασφαλιστικές διατάξεις» (Α΄ 75). 2.Τις διατάξεις των άρθρ. 23, 24 και 27 του Νόμ. 1558/1985 (Α΄ 137) «Κυβέρνηση και Κυβερνητικά Όργανα» και του Π.Δ. 437/85 (Α΄ 157) «Καθορισμός και ανακατανομή των αρμοδιοτήτων των Υπουργείων». 3.Το Π.Δ. 26/96 «Διορισμός Υπουργών, Αναπληρωτή Υπουργού και Υφυπουργών (Α΄ 18) και την 80010/12.2.96 Απόφαση του Πρωθυπουργού «Ανάθεση αρμοδιοτήτων στον Υφυπουργό Εργασίας και Κοινωνικών Ασφαλίσεων Νικόλαο Φαρμάκη» (ΦΕΚ 91/Β΄). 4.Το Π.Δ. 372/95 «Μεταφορά της Γενικής Γραμματείας Κοινωνικών Ασφαλίσεων στο Υπουργείο Εργασίας» (201/Α). 5.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (137/Α) όπως προστέθηκαν με τις διατάξεις του άρθρ. 27 του Νόμ. 2081/1992 «Ρύθμιση του θεσμού των επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (154/Α). 6.Τη γνώμη του Δ.Σ. του Ταμείου Νομικών, που διατυπώθηκε κατά την 3778/8.11.1995 συνεδρίασή του. Σελ. 100,202 Τεύχος 1323 Σελ. 56 39.Γ.α.104-106 Γενικές διατάξεις Ταμείου Νομικών 7.Τη γνώμη του Συμβουλίου Κοινωνικής Ασφάλειας, που διατυπώθηκε κατά την 91η/ 28.2.1996 συνεδρίασή του. 8.Το γεγονός ότι, από τις διατάξεις του παρόντος προκαλείται δαπάνη 40.000.000 δραχμών για το πρώτο πλήρες έτος, η οποία θα καλυφθεί από τις πιστώσεις του Ταμείου Νομικών (Κ.Α. 0611, 0617, 0618). 9.Την 259/1996 γνωμοδότηση του Συμβουλίου της Επικρατείας, ύστερα από πρόταση του Υφυπουργού Εργασίας και Κοιν. Ασφαλίσεων, αποφασίζουμε: Άρθρ.1.-1.(Συμπληρώνονται οι διατάξεις των παρ. 2Α και 3 άρθρ. 8 Ν.Δ. 4114/1960, ανωτ. σελ. 70,01). 2.Από την ημερομηνία έναρξης ισχύος του παρόντος, η ελάχιστη μηνιαία εισφορά των κατά τα ανωτέρω μετατασσομένων δικολάβων εξισώνεται μ’ αυτήν των αμίσθων ασφαλισμένων Α΄ τάξης του Ταμείου. Από την ίδια ημερομηνία, οι συνταξιούχοι δικολάβοι του Ταμείου Νομικών μετατάσσονται στην Α΄τάξη αμίσθων του Ταμείου, χορηγείται δε σ’ αυτούς το ποσό της σύνταξης των αμίσθων ασφαλισμένων Α΄ τάξης. Άρθρ.2.-Η ισχύς του Προεδρικού Διατάγματος αυτού, αρχίζει από την πρώτη του επομένου, τη; δημοσίευσής του στην Εφημερίδα της Κυβερνήσεως μήνα.

[Source: greek_legal_code_raptarchis | Tokens: 2173]